વર્ષ ર૦૧૪ અને ર૦૧૬માં કુશલ ટ્રેડલિંકે વિદેશમાં કંપનીઓ શરૂ કરી કોમોડિટી અને શિપિંગનાં કામકાજ શરૂ કર્યાં. ઉપરાંત ઇલેક્ટ્રોનિકસ અને કાપડનો ધંધો પણ શરૂ કર્યો હતો. કંપનીએ મૂળ ધંધાની વિરુદ્ધમાં બિઝનેસ શરૂ કર્યો હતો. ટેક્સ હેવન દેશોમાં કંપની ખોલ્યા બાદ કંપનીના શેરમાં ઉછાળો આવ્યો હતો. કુશલ ટ્રેડિંગે રૂ.૭પ૦૦ કરોડનો ગોટાળો કર્યો હોવાની આશંકા સેવાઇ રહી છે. વર્ષ ર૦૧૪માં સિંગાપોરમાં કુશલ ઇમ્પેકસ અને ર૦૧૬માં યુએઇમાં કશિશ વર્લ્ડ વાઇડ કંપની ઊભી કર્યા બાદ કૃત્રિમ તેજી આવી હતી. ટૂંક સમયમાં જ કુશલના શેરના ભાવમાં ૭૭૪૮ ટકા વૃદ્ધિ થઇ. છ મહિનાની કૃત્રિમ તેજીમાં કંપનીના માલિક સંદીપ અગ્રવાલ અને તેના મળતિયાઓએ કરોડો રૂપિયા કમાયા હોવાની સંભાવના છે અને સેંકડો રોકાણકારોને રોવાનો વારો આવ્યો છે.